CELEX: 32016D1775
Language: lt
Date: 1475539200000
Title: 2016 m. spalio 4 d. Komisijos įgyvendinimo sprendimas (ES) 2016/1775, kuriuo iš dalies keičiamas Sprendimas 93/195/EEB įrašant Katarą į trečiųjų šalių, iš kurių valstybės narės leidžia pakartotinai įvežti į Sąjungos teritoriją registruotus arklius, kurie buvo laikinai eksportuoti trumpesniam negu 90 dienų laikotarpiui dalyvauti tarptautinėse grupės ir (arba) lygio varžybose, sąrašą (pranešta dokumentu Nr. C(2016) 6270) (Tekstas svarbus EEE)

6.10.2016   
            
            
               LT
            
            
               Europos Sąjungos oficialusis leidinys
            
            
               L 271/9
            
         KOMISIJOS ĮGYVENDINIMO SPRENDIMAS (ES) 2016/1775
   2016 m. spalio 4 d.
   kuriuo iš dalies keičiamas Sprendimas 93/195/EEB įrašant Katarą į trečiųjų šalių, iš kurių valstybės narės leidžia pakartotinai įvežti į Sąjungos teritoriją registruotus arklius, kurie buvo laikinai eksportuoti trumpesniam negu 90 dienų laikotarpiui dalyvauti tarptautinėse grupės ir (arba) lygio varžybose, sąrašą
   
      
         (pranešta dokumentu Nr. C(2016) 6270)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos direktyvą 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (1), ypač į jos 12 straipsnio 1 ir 4 dalis, 16 straipsnio 2 dalį ir 19 straipsnio a bei b punktus,
   kadangi:
   
               (1)
            
            
               Direktyvoje 2009/156/EB nustatyti gyvūnų sveikatos reikalavimai, taikomi į Sąjungą įvežamiems gyviems arklinių šeimos gyvūnams. Minėta direktyva Komisijai suteikiami įgaliojimai nustatyti specialius gyvūnų sveikatos reikalavimus, taikomus pakartotinai įvežant į Sąjungą registruotus arklinių šeimos gyvūnus, kurie buvo laikinai eksportuoti naudoti specialiomis paskirtimis;
            
         
               (2)
            
            
               Komisijos sprendime 2004/211/EB (2) pateiktas trečiųjų šalių ir jų teritorijos dalių, iš kurių valstybės narės leidžia pakartotinai įvežti registruotus arklius po jų laikino eksporto, o tos šalys suskirstytos į konkrečias sanitarines šalių grupes;
            
         
               (3)
            
            
               Komisijos sprendime 93/195/EEB (3) nustatyti gyvūnų sveikatos ir veterinarinio sertifikavimo reikalavimai pakartotinai įvežant registruotus arklius po jų laikino eksporto į trečiąsias šalis, šiuo tikslu išvardytas Sprendime 2004/211/EB. Siekiant leisti registruotiems arkliams iš eilės dalyvauti tarptautinėse grupės ir (arba) lygio varžybose trečiosiose šalyse, kurios yra priskirtos skirtingoms sanitarinėms grupėms, Sprendimo 93/195/EEB VIII priede yra nustatytas veterinarijos sertifikatas, naudojamas pakartotinai įvežant registruotus arklius po jų laikino eksporto trumpesniam kaip 90 dienų laikotarpiui, kurie dalyvavo tarptautinėse grupės ir (arba) lygio varžybose Australijoje, Kanadoje, Jungtinėse Amerikos Valstijose, Honkonge, Japonijoje, Singapūre arba Jungtiniuose Arabų Emyratuose;
            
         
               (4)
            
            
               Kataras yra įtrauktas į Sprendimo 2004/211/EB I priede pateiktą šalių, iš kurių leidžiama pakartotinai įvežti registruotus arklius po laikino eksporto, sąrašą ir tame priede bei Sprendimo 93/195/EEB I priede jis yra priskirtas E sanitarinei grupei;
            
         
               (5)
            
            
               2016 m. balandžio mėn. Kataras paprašė įtraukti jį į Sprendimo 93/195/EEB VIII priede pateiktą trečiųjų šalių sąrašą, kartu su Australija, Kanada, Jungtinėmis Amerikos Valstijomis, Honkongu, Japonija, Singapūru ir Jungtiniais Arabų Emyratais, ir pateikė būtinas garantijas, kuriomis užtikrinama, kad registruoti arkliai iš Sąjungos, dalyvaujantys tarptautinėse arklių grupės ir (arba) lygio varžybose, būtų atskiriami nuo prastesnės sveikatos būklės arklių;
            
         
               (6)
            
            
               todėl Sprendimas 93/195/EEB turėtų būti atitinkamai iš dalies pakeistas;
            
         
               (7)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 93/195/EEB iš dalies keičiamas taip:
   
               1)
            
            
               1 straipsnio aštunta įtrauka pakeičiama taip:
               
                           „—
                        
                        
                           dalyvavo tarptautinėse grupės/lygio varžybose Australijoje, Kanadoje, Jungtinėse Amerikos Valstijose, Honkonge, Japonijoje, Singapūre, Jungtiniuose Arabų Emyratuose arba Katare ir atitinka veterinarijos sertifikate, kurio pavyzdys pateiktas šio sprendimo VIII priede, nustatytus reikalavimus,“;
                        
                     
         
               2)
            
            
               VIII priedas pakeičiamas šio sprendimo priedu.
            
         2 straipsnis
   Šis sprendimas skirtas valstybėms narėms.
   
      Priimta Briuselyje 2016 m. spalio 4 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 192, 2010 7 23, p. 1.
   
      (2)  2004 m. sausio 6 d. Komisijos sprendimas 2004/211/EB, nustatantis trečiųjų šalių ir jų teritorijos dalių, iš kurių valstybės narės leidžia importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąrašą ir iš dalies pakeičiantis Sprendimus 93/195/EEB ir 94/63/EB (OL L 73, 2004 3 11, p. 1).
   
      (3)  1993 m. vasario 2 d. Komisijos sprendimas 93/195/EEB dėl gyvūnų sveikatos reikalavimų ir veterinarinio sertifikavimo pakartotinai įvežant registruotus arklius lenktynėms, varžyboms ir kultūriniams renginiams po jų laikino eksporto (OL L 86, 1993 4 6, p. 1).
   
      PRIEDAS
      
         
            „VIII PRIEDAS
            
               VETERINARIJOS SERTIFIKATAS
            
            naudojamas pakartotinai į Sąjungą įvežant registruotus arklius, kurie dalyvavo tarptautinėse grupės/lygio varžybose Australijoje, Kanadoje, Jungtinėse Amerikos Valstijose, Honkonge, Japonijoje, Singapūre, Jungtiniuose Arabų Emyratuose arba Katare po jų laikino eksporto trumpesniam kaip 90 dienų laikotarpiui
            Sertifikato numeris …
            Šalis siuntėja: AUSTRALIJA (1), KANADA (1), JUNGTINĖS AMERIKOS VALSTIJOS (1), HONKONGAS (1), JAPONIJA (1), SINGAPŪRAS (1), JUNGTINIAI ARABŲ EMYRATAI (1), KATARAS (1)
            
            Atsakinga ministerija: …
            (įrašyti ministerijos pavadinimą)
            I.   Arklio identifikavimo duomenys
            
            
                        a)
                     
                     
                        identifikacinio dokumento numeris: …
                     
                  
                        b)
                     
                     
                        patvirtino: …
                        (kompetentingos institucijos pavadinimas)
                     
                  II.   Arklio kilmė
            
            Arklys siunčiamas iš: …
            (išsiuntimo vieta)
            į: …
            (paskirties vieta)
            oro transportu: …
            (skrydžio numeris)
            Siuntėjo pavadinimas (vardas, pavardė) ir adresas: …
            Gavėjo pavadinimas (vardas, pavardė) ir adresas: …
            III.   Informacija apie sveikatą
            
            Aš, toliau pasirašęs valstybinis veterinarijos gydytojas, patvirtinu, kad aprašytas registruotas arklys atitinka šiuos reikalavimus:
            
                        a)
                     
                     
                        jis yra iš trečiosios šalies, kurioje privaloma pranešti apie šias ligas: afrikinę arklių ligą, kergimo ligą, įnoses, arklių encefalomielitą (visų rūšių, įskaitant ir Venesuelos arklių encefalomielitą), arklių infekcinę anemiją, vezikulinį stomatitą, pasiutligę, juodligę;
                     
                  
                        b)
                     
                     
                        jis apžiūrėtas šiandien ir nenustatyta jokių klinikinių ligos požymių (2);
                     
                  
                        c)
                     
                     
                        jo nenumatyta skersti pagal nacionalinę infekcinių ar užkrečiamųjų ligų likvidavimo programą;
                     
                  
                        d)
                     
                     
                        nuo jo įvežimo į trečiąją šalį arba, jei pagal Sąjungos teisės aktus teritorijos oficialiai suskirstytos į regionus, į trečiosios šalies teritorijos dalį (3), jis buvo laikomas veterinarijos gydytojo prižiūrimuose ūkiuose, atskirtose arklidėse ir neturėjo sąlyčio su prastesnės sveikatos būklės arklinių šeimos gyvūnais, išskyrus per varžybas;
                     
                  
                        e)
                     
                     
                        jis yra iš šalies siuntėjos teritorijos arba, jei pagal Sąjungos teisės aktus teritorijos oficialiai suskirstytos į regionus, iš jos teritorijos dalies, kurioje:
                        
                                    i)
                                 
                                 
                                    per paskutinius dvejus metus nebuvo nustatyta Venesuelos arklių encefalomielito atvejų;
                                 
                              
                                    ii)
                                 
                                 
                                    per paskutinius šešis mėnesius nebuvo nustatyta kergimo ligos atvejų;
                                 
                              
                                    iii)
                                 
                                 
                                    per paskutinius šešis mėnesius nebuvo nustatyta įnosių atvejų;
                                 
                              
                  
                        f)
                     
                     
                        jis nėra iš šalies siuntėjos teritorijos ar jos teritorijos dalies, kuri pagal Sąjungos teisės aktus laikoma užkrėsta afrikine arklių liga;
                     
                  
                        g)
                     
                     
                        jis nėra iš ūkio, kuriam dėl su gyvūnų sveikata susijusių priežasčių buvo taikomas draudimas, ir neturėjo sąlyčio su arklinių šeimos gyvūnais iš ūkių, kuriems dėl su gyvūnų sveikata susijusių priežasčių buvo taikomas draudimas, nustatant tokias sąlygas:
                        
                                    i)
                                 
                                 
                                    jei ne visi vienai ar kelioms toliau nurodytoms ligoms imlių rūšių gyvūnai buvo perkelti iš ūkio, draudimas galiojo:
                                    
                                                —
                                             
                                             
                                                šešis mėnesius arklių encefalomielito (visų rūšių, įskaitant ir Venesuelos arklių encefalomielitą) atveju, nuo šia liga sergančių arklinių šeimos gyvūnų paskerdimo arba perkėlimo iš patalpų dienos,
                                             
                                          
                                                —
                                             
                                             
                                                laikotarpį, privalomą arklių infekcinės anemijos atveju, kai paskerdus užkrėstus gyvūnus likusių gyvūnų tyrimų rezultatai, du kartus kas tris mėnesius atliekant Coggins tyrimą, abu kartus buvo neigiami,
                                             
                                          
                                                —
                                             
                                             
                                                šešis mėnesius vezikulinio stomatito atveju,
                                             
                                          
                                                —
                                             
                                             
                                                šešis mėnesius – arklių virusinio artrito atveju;
                                             
                                          
                                                —
                                             
                                             
                                                vieną mėnesį nuo paskutinio užregistruoto pasiutligės atvejo,
                                             
                                          
                                                —
                                             
                                             
                                                15 dienų nuo paskutinio užregistruoto juodligės atvejo;
                                             
                                          
                              
                                    ii)
                                 
                                 
                                    jei visi ūkyje esantys ligai imlių rūšių gyvūnai buvo paskersti arba perkelti iš ūkio, draudimas galioja 30 dienų nuo patalpų išvalymo ir dezinfekavimo po gyvūnų sunaikinimo arba perkėlimo dienos, išskyrus juodligės atveju, kai draudimas galioja 15 dienų;
                                 
                              
                  
                        h)
                     
                     
                        kiek man žinoma, per 15 dienų iki šios deklaracijos jis neturėjo sąlyčio su infekcinėmis ar užkrečiamosiomis ligomis sergančiais arklinių šeimos gyvūnais.
                     
                  IV.   Informacija apie įprastinę laikymo vietą ir karantiną
            
            
                        a)
                     
                     
                        Arklys į šalies siuntėjos teritoriją buvo įvežtas … (4).
                     
                  
                        b)
                     
                     
                        Į šalį siuntėją arklys atvežtas iš Europos Sąjungos valstybės narės (1) arba iš … (1)
                            (5).
                     
                  
                        c)
                     
                     
                        Arklys įvežtas į šalį siuntėją pagal gyvūnų sveikatos reikalavimus, kurie yra ne mažiau griežti, nei nurodytieji šiame sertifikate.
                     
                  
                        d)
                     
                     
                        Ką galima patvirtinti ir pagrįsti arklio savininko (1) arba jo atstovo (1) pridėta deklaracija, kuri yra sertifikato dalis, arklys nebuvo be pertraukos laikomas už Europos Sąjungos ribų ilgiau nei 90 dienų, numatomo grįžimo data yra nurodyta šiame sertifikate ir jis nebuvo išvežtas iš pirmiau išvardytų šalių.
                     
                  V.   Arklys bus siunčiamas išvalytoje ir trečiojoje šalyje siuntėjoje oficialiai patvirtinta dezinfekavimo priemone iš anksto dezinfekuotoje transporto priemonėje, kuri suprojektuota taip, kad vežant nebyrėtų mėšlas, kraikas ar pašaras.
            VI.   Šis sertifikatas galioja 10 dienų.
            
                        Data
                     
                     
                        Vieta
                     
                     
                        Valstybinio veterinarijos gydytojo antspaudas ir parašas (6)
                        
                     
                  
                         
                     
                     
                         
                     
                     
                         
                     
                  
                        Vardas ir pavardė didžiosiomis raidėmis ir pareigos.
                     
                  DEKLARACIJA
            Toliau pasirašęs (-iusi) …
            (įrašyti aprašytojo arklio savininko (1) arba atstovo (1) vardą ir pavardę didžiosiomis raidėmis)
            pareiškiu, kad:
            
                        —
                     
                     
                        arklys bus siunčiamas tiesiogiai iš siuntimo patalpų į paskirties vietos patalpas ir neturės sąlyčio su kitais skirtingos sveikatos būklės arklinių šeimos gyvūnais,
                     
                  
                        —
                     
                     
                        arklys juda tik arkliams, dalyvaujantiems grupės/lygio varžybose Australijoje, Kanadoje, Jungtinėse Amerikos Valstijose, Honkonge, Japonijoje, Singapūre, Jungtiniuose Arabų Emyratuose arba Katare, patvirtintose patalpose,
                     
                  
                        —
                     
                     
                        arklys iš Europos Sąjungos valstybės narės buvo eksportuotas … (4).
                     
                  …
            (vieta, data)
            …
            (parašas)
         
      
      
         (1)  Nereikalingą įrašą išbraukti.
      
         (2)  Šis sertifikatas turi būti išduotas gyvūno pakrovimo išsiuntimui i Europos Sąjungą dieną arba paskutinę darbo dieną prieš pakrovimą.
      
         (3)  2004 m. sausio 6 d. Komisijos sprendimas 2004/211/EB, nustatantis trečiųjų šalių ir jų teritorijos dalių, iš kurių valstybės narės leidžia importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąrašą ir iš dalies pakeičiantis Sprendimus 93/195/EEB ir 94/63/EB (OL L 73, 2004 3 11, p. 1).
      
         (4)  Įrašyti datą (mmmm-mm-dd).
      
         (5)  Įrašyti šalies, iš kurios arklys atvežtas, pavadinimą; tai kuri turi būti viena iš šių šalių: Australija, Kanada, Jungtinės Amerikos Valstijos, Honkongas, Japonija, Singapūras, Jungtiniai Arabų Emyratai, Kataras.
      
         (6)  Antspaudo ir parašo spalva turi skirtis nuo spausdinto teksto spalvos.“